কলকাতা, ৫ নভেম্বর : গতকাল ইডেন গার্ডেন্সে উইন্ডিজ়ের বিরুদ্ধে তিন ম্যাচের T-20 সিরিজ়ের প্রথম ম্যাচ খেলতে নেমেছিল ভারত। ঘণ্টা বাজিয়ে খেলার উদ্বোধন করেন ভারতের প্রাক্তন অধিনায়ক মহম্মদ আজ়হারউদ্দিন। যা মোটেও মেনে নিতে পারেননি গৌতম গম্ভীর। আজই টুইটারে তিনি BCCI,CoA ও CAB-কে এক হাত নিয়েছেন। গম্ভীর তাঁর টুইটে লেখেন, "ভারত হয়ত ম্যাচ জিতেছে কিন্তু হার হয়েছে BCCI,CoA ও CAB-র। ক্রিকেটে দুর্নীতির সঙ্গে আপস নয়, রবিবার বোর্ড কর্তারা বোধহয় এই নীতি ভুলে গেছিলেন।''